Villingen-Schwenningen

Villingen-Schwenningen aŭ Filingen-Ŝveningen estas urbo en la sudokcidento de la federacia lando Baden-Virtembergo en Germanio. Ĝi ekestis en 1972 el du sendependaj urboj kiuj unuiĝis per administra reorganizado konfirmita per voĉdonado de la loĝantoj. La urbo apartenas al la distrikto Schwarzwald-Baar, al la Regiono Nigra Arbaro-Baar-Heuberg kaj en la distriktaro Freiburg de Baden-Virtembergo, kaj estas la administra centro de la distrikto. Fine de decembro 2024 la komunumo havis 89 756 loĝantojn. Inter Villingen kaj Schwenningen troviĝas la iama landlimo inter Virtembergo kaj Badeno, krome la Eŭropa Akvodislimo: Pluvo falanta en Schwenningen fluas en la Nordan Maron kaj Atlantikon, pluvo falanta en Villingen tra la Danubo al la Nigra Maro. Vidindaĵoj La urbo estas konata pro la ŝvaba-alemana karnevalo. Arkeologia kuŝejo Magdalenenberg. Bildaro Najbaraj komunumoj Jenaj urboj kaj komunumoj havas limon kun la urbo Villingen-Schwenningen. Ili estas nomitaj en horloĝa senco komencante en nordokcidento: Unterkirnach, Sankt Georgen im Schwarzwald, Mönchweiler, Königsfeld im Schwarzwald, Niedereschach, Dauchingen (ĉiuj distrikto Schwarzwald-Baar), Deißlingen (distrikto Rottweil), Trossingen (distrikto Tuttlingen) kaj Tuningen, Bad Dürrheim, Brigachtal, Donaueschingen kaj Vöhrenbach (ĉiuj distrikto Schwarzwald-Baar). Ĝemelaj urboj Tula (Rusio) Savona (Italio) La Valette du Var (Francio) Zittau (Germanio), Friedrichsthal-Bildstock (Germanio) Pontarlier (Francio). Esperanto en Villingen-Schwenningen Jen kelkaj Esperantistoj el Villingen-Schwenningen: Wilhelm Blumenstock fondis en 1906 la unuan Esperanto-grupon en Villingen Max Reichelt Karl Kratt, refondinto de grupo Villingen-Schwenningen post la Dua Mondmilito. Josef Schiffer fondis sekvan Esperanto-grupon de Villingen-Schwenningen en 1980 Maria Schiffer, estrarano de BAVELO Bernhard Eichkorn, estrarano de BAVELO, aktivulo de IKUE kaj de ekumena Esperanto-movado, FAME-Premio (2002), de 1964 kaj 1967 estis pastro de la paroĥo Sankt Konrad kaj de 1988 ĝis 2003 de la paroĥo Sankt Fidelis. Dominik Timo Ratzinger, estrarano de BAVELIDO Famuloj Sebastian Rudy Rilataj paĝoj Musik Produktion Schwarzwald - diskeldonejo por ĵazmuziko. Eksteraj ligiloj Oficiala retejo (germane) Esperanto-Kunvenoj en Villingen Faktoj pri Villingen-Schwenningen de Josef Schiffer en la Wayback Maŝino de la Interreta Arkivo (2003)